સુરત જિલ્લાના મહુવા તાલુકાના પથરોણ ગામે ગત રાત્રી દરમ્યાન 7 જેટલા અજાણ્યા ઈસમો રીક્ષા તેમજ મોટરસાયકલ લઇ આવ્યા હતા. આ ઈસમોને ગામમાં રહેતા એક યુવાને જોતા સાઇરન વગાડતા ગ્રામજનો જાગી ગયા હતા અને તેનો પીછો કરતા તેઓ રીક્ષા મૂકી ભાગી છૂટયા હતા.અને ત્યારબાદ પથરોણ ગામની સીમમાંથી પસાર થતી નહેર પર એક સ્વીફ્ટ ગાડી આ ઈસમોને લેવા આવી હોય પરંતુ ગ્રામજનો નહેર પર પહોંચી જતા સ્વીફ્ટ કાર ચાલક પણ ભાગી છૂટ્યો હતો. આ અજાણ્યા ઈસમો ચોરી કરવા આવ્યા હોવાની શંકાને લઇ ગ્રામજનોમાં ભયનો માહોલ જોવા મળ્યો હતો.